Boer en Brit: Afrikaanse en Nederlandse tekste uit en om die Anglo-Boereoorlog - Protea Boekhuis
Jansen, E; Jonckheere, W
Meer as ’n honderd jaar het verloop sedert die begin van die Anglo-Boereoorlog. Dit was sonder twyfel ’n oorlog wat in baie lande van die wêreld intense verontwaardiging gewek het – veral omdat dit soos ’n stryd tussen ’n Dawid en Goliat gesien is.
Boer en Brit wil ’n ongewone beeld van dié oorlog skep. Naas ’n reeks uittreksels uit die Afrikaanse literatuur van die afgelope honderd jaar, bevat hierdie bundel ook Nederlandse tekste wat in die oorlogstyd en kort daarna ontstaan het.
Aan die hand van romanfragmente, gedigte en gedeeltes uit ego-dokumente soos dagboeke en herinneringsbundels word ’n unieke beeld van die oorlog gebou: ’n multiperspektief in twee tale, geskryf deur mense wat die gebeure persoonlik meegemaak het of dit op ’n afstand van tyd of ruimte in literêre tekste omskep het.
156 x 239 x 156 cm